**Apstiprināts**

ZPRAP 17.05.2016. lēmums Nr.176.



**Pārskats par “Sociālo pakalpojumu attīstības programmas 2010.–2016. gadam Zemgales reģionā” ieviešanu 2015.gadā**

**2016**

**saturs**

[IEVADS 3](#_Toc403572889)

[Programmā sasniedzamie mērķi un uzdevumi 4](#_Toc403572890)

[Programmas īstenošanas rezultātu novērtējums 8](#_Toc403572891)

[SECINĀJUMI 20](#_Toc403572892)

# **IEVADS**

„Pārskats par “Sociālo pakalpojumu attīstības programmas 2010.–2016. gadam Zemgales reģionā” ieviešanu 2015.gadā (turpmāk - Pārskats) ir *dokuments, kurā tiek analizēta* „Zemgales plānošanas reģiona sociālo pakalpojumu attīstības programmas 2010. – 2016.gadam” (turpmāk – Attīstības programma) *kontroles rādītāju dinamika* un *īstenotās* *aktivitātes*.

*Attīstības programma* ir vidēja termiņa (6 gadi) plānošanas dokuments, kas izstrādāts saskaņā ar Zemgales ilgtermiņa plānošanas dokumentu – Teritorijas plānojumu 2006. – 2026.gadam, kā arī saskaņā ar nacionālajiem plānošanas dokumentiem – Latvijas ilgtermiņa attīstības stratēģiju 2030 (LIAS 2030) un Nacionālo attīstības plānu 2007. – 2013. gadam (NAP).

Attīstības programma ir šo ilgtermiņa plānošanas dokumentu izpildes dokuments vidējā termiņā. Tajā noteikti sociālo pakalpojumu attīstības mērķi, apakšmērķi un uzdevumi, lai veicinātu teritorijas plānojumā noteiktās ilgtermiņa attīstības vīzijas un rezultatīvo radītāju, kā arī LIAS 2030 un NAP izvirzītā stratēģiskā mērķa un attīstības prioritāšu sasniegšanu.

Attīstības programmā izvirzīto uzdevumu veiksmīgas īstenošanas rezultātā plānots sasniegt sekojošus politikas rezultātus:

* uzlabojusies sociālo pakalpojumu kvalitāte un pieejamība;
* attīstīti alternatīvi sociālie pakalpojumi;
* uzlabojusies nevalstiskā sektora organizāciju kapacitāte sociālo pakalpojumu jomā;
* uzlabojusies iedzīvotāju informētība par sociālajiem pakalpojumiem un izpratne par sociālās atstumtības riskam pakļautām grupām.

Šajā pārskatā kontroles rādītāji ir papildināti ar jaunākajiem pieejamajiem datiem, izmantojot kvalitatīvo Attīstības programmas izvērtēšanu. Sasniegto rezultātu apkopojums veidots, balstoties uz Zemgales pašvaldību sociālo dienestu sniegto informāciju.

# Programmā sasniedzamie mērķi un uzdevumi

Programmas **galvenais mērķis** ir pilnveidot iedzīvotāju vajadzībās balstītu sociālo pakalpojumu sniegšanu sociālo problēmu risināšanai, ņemot vērā Zemgales reģiona sociāli demogrāfiskās attīstības tendences.

Programmas apakšmērķi ir:

* attīstīt alternatīvo sociālo pakalpojumu sniegšanu Zemgales plānošanas reģionā, gan pilnveidojot pašreizējos, gan ieviešot jaunus pakalpojumus, tostarp ņemot vērā pakalpojuma saņēmēja iespējas palikt/atgriezties darba tirgū;
* palielināt sociālo pakalpojumu pieejamību;
* pilnveidot sociālo pakalpojumu kvalitāti;
* paaugstināt sociālo pakalpojumu izmaksu efektivitāti un veicināt sociālo pakalpojumu
* infrastruktūras attīstību un optimālu izmantošanu;
* paplašināt nevalstisko organizāciju iesaisti sociālo pakalpojumu sniegšanā;
* veicināt sociālo pakalpojumu un veselības aprūpes pakalpojumu saskaņotu sniegšanu;
* veicināt pašvaldību sadarbību sociālo pakalpojumu sniegšanā.

Lai sasniegtu augšminētos mērķus, programmā tika izvirzīti galvenie uzdevumi mērķu sasniegšanai 4 galvenajos blokos:

**1.Sociālo pakalpojumu attīstība**

1.1.Attīstīt iedzīvotāju vajadzībām atbilstošus alternatīvos sociālos pakalpojumus.

1.2.Attīstīt kompleksu pieeju sociālo problēmu risināšanai, veidojot dažādu jomu speciālistu vienības un nostiprinot saikni starp veselības aprūpes speciālistiem, īpaši primārās veselības aprūpes sniedzējiem, (t. sk. ģimenes ārstiem) un sociālā darba speciālistiem.

1.3.Attīstīt grupu darba formu sociālo pakalpojumu sniegšanā.

1.4.Pastiprināti attīstīt tādus sociālos pakalpojumus, kas veicina indivīdu (re)integrāciju darba tirgū.

1.5.Katrā pašvaldībā nodrošināt aprūpi mājās.

1.6.Patversmju un krīzes centru izveide katrā pilsētā, kur iedzīvotāju skaits pārsniedz 10 000.

1.7.Atsevišķu pansionātu izveide personām ar deviantu uzvedību.

1.8.Rehabilitācijas centra izveide personām, kas atbrīvotas no ieslodzījuma.

1.9.Rehabilitācijas pakalpojuma izveide personām, kas cieš no smagām slimībām.

1.10.Atelpas brīža pakalpojumu centra izveide reģionā.

1.11.Vienots uzticības telefons visām reģiona pašvaldībām.

**2.Pieejamība**

2.1.Palielināt pakalpojumu sniedzēju mobilitāti, t. sk. starp novadiem.

2.2.Nodrošināt visu sociālo pakalpojumu sniedzēju infrastruktūras pieejamību personām ar kustību traucējumiem.

2.3.Palielināt pašvaldības atbildību par sociālo pakalpojumu pieejamību, pēc vajadzības nodrošinot transporta iespējas pakalpojuma sniedzējiem vai saņēmējiem.

2.4.Veicināt sociālo pakalpojumu un veselības aprūpes sinerģiju.

2.5.Paaugstināt iedzīvotāju informētību par sociālo pakalpojumu saturu un pieejamību.

2.6.Veicināt iedzīvotāju izpratni par sociālās atstumtības riska grupām.

**3.Kvalitātes vadība**

3.1.Izstrādāt vienotu sociālo pakalpojumu kvalitātes vadības sistēmu Zemgales reģionā, t. sk.:

- definējot vadības sistēmā iekļaujamos pakalpojumu sniegšanas procesus,

- izstrādājot un akceptējot pakalpojumu kvalitātes kritērijus,

- izstrādājot un ieviešot kvalitātes mērīšanas metodoloģiju,

- ieviešot rezultātu analīzes un kvalitātes pilnveides kārtību.

3.2.Pastiprinātu uzmanību pievērst kvalitātei, sniedzot aprūpi mājās.

3.3.Veicināt sociālā darba speciālistu izglītošanos un kvalifikācijas paaugstināšanu.

3.4.Īstenot sociālā darba supervīziju.

3.5.Iesaistīt (potenciālos) pakalpojumu saņēmējus pakalpojumu plānošanā un kvalitātes novērtēšanā.

**4.Efektivitāte**

4.1.Koncentrēt augsti kvalificētus speciālistus reģiona lielākajos attīstības centros, paredzot lielu šo speciālistu mobilitāti līgumpašvaldību teritorijā.

4.2.Katrā novada teritoriālajā vienībā veidot sociālo pakalpojumu sniegšanas atbalsta centrus, kas izmantojami gan dienas centru, gan mobilo vienību vajadzībām.

4.3.Iespēju robežās izmantot iestāžu reorganizācijas rezultātā izbrīvētās telpas atbalsta centru veidošanai, ņemot vērā personu ar kustību traucējumiem vajadzības.

4.4.Veicināt pašpalīdzības grupu darbību.

4.5.Veicināt pašvaldību sadarbību un rīcības koordināciju sociālo pakalpojumu sniegšanā.

**5.NVO**

5.1.Nevalstiskā sektora kapacitātes stiprināšana sociālo pakalpojumu jomā.

5.2.Nevalstiskā sektora līdzdalība klientu vajadzību apzināšanā.

5.3.Nevalstiskā sektora iesaistīšana sociālo pakalpojumu kvalitātes novērtēšanā.

5.4.Nevalstiskā sektora līdzdalība sabiedrības informēšanā.

**6.Sadarbība**

6.1.Izveidot sociālo pakalpojuma koordinatora amatu Zemgales plānošanas reģionā.

6.2.Veicināt aprūpes mājās pakalpojuma un mājas veselības aprūpes saskaņotu sniegšanu sadarbībā ar primārās veselības aprūpes sniedzējiem.

6.3.Nodrošināt sociālo pakalpojumu pieejamību aprūpes slimnīcu pacientiem.

Attīstības programmā izvirzīto uzdevumu veiksmīgas īstenošanas rezultātā plānots sasniegt sekojošus politikas rezultātus:

* uzlabojusies sociālo pakalpojumu kvalitāte un pieejamība;
* attīstīti alternatīvi sociālie pakalpojumi;
* uzlabojusies nevalstiskā sektora organizāciju kapacitāte sociālo pakalpojumu jomā;
* uzlabojusies iedzīvotāju informētība par sociālajiem pakalpojumiem un izpratne par sociālās atstumtības riskam pakļautām grupām.

**Attīstības programmā plānotie darbības rezultāti, kas tiks sasniegti 2017.gadā:**

|  |  |  |  |
| --- | --- | --- | --- |
| **N.p.k.** | **Sasniedzamais rezultāts** | **2017. gads** | **Sasniegtais uz 2014.gadu** |
|  | Izstrādāta vienota sociālo pakalpojumu kvalitātes vadības sistēma Zemgales reģionā | 1 metodoloģija | Nav izpildīts, nav pieejams finansējums. |
|  | Katrā pašvaldībā ir nodrošināti mājas aprūpes pakalpojumi | 22 pašvaldības | Izpildīts  22 pašvaldības |
|  | Izveidotas patversmes un krīzes centri, katrā pilsētā/pašvaldībā, kur iedzīvotāju skaits pārsniedz 10 000 | 7 centri | Izpildīts  3 patversmes  11 krīzes centri |
|  | Izveidots atelpas brīža pakalpojums reģionā | Darbojas ne mazāk kā viens šī pakalpojuma sniedzējs | Izpildīts  Darbojas 3 pakalpojumu sniedzēji |
|  | Izveidots uzticības tālrunis reģionā | Funkcionē vienots informatīvais un uzticības tālrunis Zemgales iedzīvotājiem | Nav izpildīts, nav pieejams finansējums. |
|  | Attīstīts mobilo speciālistu tīkls | Būtiski pieaudzis mobilo speciālistu sniegto pakalpojumu īpatsvars | 3 pašvaldībās izveidotas mobilās vienības, pārējās tiek nodrošināts transports speciālistiem – vēl jāturpina strādāt pie pakalpojuma attīstības. |
|  | Izveidots sociālo pakalpojumu reģionālā koordinatora amats Zemgales plānošanas reģionā | Funkcionē reģionālais koordinators | Izpildīts  Funkcionē reģionālais koordinators |
|  | Katra novada teritoriālajā vienībā izveidots sociālo pakalpojumu atbalsta centrs | 22 pašvaldības | 22 pašvaldībās saglabāti sociālo dienestu attālinātie klientu pieņemšanas punkti |
|  | Palielinājusies iedzīvotāju informētība par sociālajiem pakalpojumiem | Vismaz 25 % no respondentiem aptaujā norāda, ka ir labi informēti par pieejamajiem pakalpojumiem | Nepieciešams veikt iedzīvotāju aptauju.  Ir veikts mājas lapās pieejamās informācijas izvērtējums – 1.pielikums. |
|  | Attīstīts alternatīvo pakalpojumu klāsts | Katrā pašvaldībā tiek nodrošināti ne mazāk kā trīs jauni alternatīvie pakalpojumi, t.sk. darbs ar grupām un pakalpojumi, kas vērsti uz (re)integrāciju darba tirgū | Izvērtējums tiks veikts 2016. gadā. |
|  | Nostiprināta NVO kapacitāte | Ir pieaudzis to NVO skaits, kuras sniedz  sociālos pakalpojumus | Nav pieejama informācija |
|  | Palielināta sociālo pakalpojumu pieejamība | Ir uzlabota vides pieejamība personām ar kustību traucējumiem; ir pieaudzis sociālo pakalpojumu saņēmēju skaits, t. sk. ģeogrāfiski attālākos apvidos | Nav pieejama informācija |
|  | Izveidota supervīzijas sistēma | Funkcionē reģionāla sociālo darbinieku  supervīzija | Nav izveidota reģionāla supervīzija, jo nav pieejami finanšu resursi |
|  | Paaugstināta sociālā darba speciālistu kapacitāte | Ir pieaudzis atbilstošajā specialitātē augstāko izglītību ieguvušo speciālistu īpatsvars | Ir pieaudzis atbilstošajā specialitātē augstāko izglītību ieguvušo speciālistu īpatsvars |

# Programmas īstenošanas rezultātu novērtējums

Lai novērtētu programmas mērķu sasniegšanas progresu Zemgales plānošanas reģions ir sadarbībā ar pašvaldību sociālajiem dienestiem ir apkopojis informāciju par veiktajām aktivitātēm uzdevumu izpildei 2015. gadā.

|  |  |  |  |  |
| --- | --- | --- | --- | --- |
| **Nr. p.k.** | **UZDEVUMI** | **ATBILDĪGAIS** | | **IZPILDE 2015.GADĀ** |
| **1.** | **SOCIĀLO PAKALPOJUMU ATTĪSTĪBA** | | | |
| 1.2. | Attīstīts alternatīvo pakalpojumu klāsts | Pašvaldības | 11 Zemgales reģiona pašvaldības 2015.gadā ir paplašinājušas sociālo pakalpojumu klāstu:   * Sniegta psihosociālā palīdzība, * Veco ļaužu nama izveide Jēkabpils noavdā, * Darbojas Dienas centrs visām sociālajām grupām, * Bērnu rotaļu un attīstības centra izveide Jēkabpils novadā, * Audžuģimenes pakalpojums, * Sociālie dzīvokļi Jēkabpils novadā, * Sociālās aprūpes pakalpojumi ilgstošas sociālās aprūpes un sociālās rehabilitācijas institūcijā 6 pašvaldībās, * Īslaicīga sociālā aprūpe un sociālā rehabilitācija institūcijā 4 pašvaldībās, * Ģimenes asistenta pakalpojums, * Asistenta pakalpojumi, * Sociālais darbs ar personām ar funkcionāliem traucējumiem, * Sociālais darbs ar personām ar atkarību problēmām, * Ergoterapeita, sociālā rehabilitētāja pakalpojumu ieviešana, * Izmitināšanas pakalpojums, * Pabalsts mājokļa pielāgošanai personām, kuras pārvietojas riteņkrēslā, t.sk. riteņkrēsla pacēlāja iegādei, * Vasaras nometnes trūcīgo un sociālā riska ģimeņu bērniem, * Emocionālās audzināšanas grupa vecākiem ar bērniem līdz septiņu gadu vecumam, * Uzvedības korekcijas apmācības atbalsta grupa vecākiem, * Sociālās rehabilitācijas pakalpojums bērnam, kurš cietis no prettiesiskām darbībām, * Krīzes dzīvokļa pakalpojumi Iecavas novadā, * Tehnisko palīglīdzekļu nomas pakalpojums, * Atbalsta un pašpalīdzības grupu pakalpojumi, * Sociālās rehabilitācijas pakalpojumi, * Dienesta ģimenes atbalsta centra pakalpojumi, * Aprūpes mājās pakalpojums attīstīts un uzlabots, * Sociālās rehabilitācijas pakalpojumi atkarīgajām personām, * Dienesta naktspatversmes pakalpojumi, * Mobilā kāpurķēžu pacēlāja pakalpojumi, * Ieviesti veļas mazgāšanas, pirts un dušas pakalpojumi, * Izveidots veco ļaužu nams Jēkabpils novadā, * Tehnisko palīglīdzekļu nomas ieviešana Iecavas novadā, * Bērnu rotaļu un attīstības centra izveide Jēkabpils novadā, * Psihologa pakalpojumi, * Autotransporta pakalpojumu ieviešana, * Atbalsta grupa atkarīgām un līdzatkarīgām personām, * “Atelpas brīža” pakalpojums, * Kanisterapijas pakalpojums, * Brīvprātīgā pakalpojums ģimenēm ar bērniem.   Kopumā reģionā situācija sociālo pakalpojumu jomā ir uzlabojusies un pakalpojumu klāsts ir kļuvis plašāks un pieejamāks 11 novados.  Pārējos novados situācija pret iepriekšējo gadu nav mainījusies, vai informācija nebija sniegta. | |
| 1.3. | Attīstīt kompleksu pieeju sociālo problēmu risināšanai, veidojot dažādu jomu speciālistu vienības un nostiprinot saikni starp veselības aprūpes speciālistiem, īpaši primārās veselības aprūpes sniedzējiem, (t. sk. ģimenes ārstiem) un sociālā darba speciālistiem. | Pašvaldības | **Aizkraukles novads:** Izveidojusies sociālo darbinieku sadarbība ar novada bāriņtiesu, skolu sociālajiem pedagogiem u.c. speciālistiem. Gada laikā sociālie darbinieki darbā ar ģimenēm un bērniem piedalījās 13 bāriņtiesas sēdēs, organizēja 4 tikšanās ar skolu sociālajiem pedagogiem, piedalījās 17starpinstitucionālajās sēdēs. Notiek sadarbība ar veselības aprūpes speciālistiem.  **Viesītes novads:** Sociālās problēmas tiek risinātas strādājot komandā (sociālā darba speciālisti, izglītības iestāžu pārstāvji, policijas darbinieki, medicīnas iestāžu pārstāvji. Īpaši laba sadarbība izveidojusies ar ģimenes ārstiem, ar kuriem vismaz reizi mēnesī tiek pārrunātas aktuālās kopējās sociālās problēmas un meklēti varianti to atrisināšanai – ikdienā notiek komunikācija pa telefonu, bet smagās situācijās notiek tikšanās ārstu prakses vietās vai sociālajā dienestā.  **Iecavas novads**: Uzlabojusies laba sadarbība ar mediķiem, notiek veiksmīga informācijas aprite.  **Pļaviņu novads:** Sociālo problēmu risināšanai izveidota starpinstitucionāla sadarbības komanda, veikti apsekošanas reidi novadā.  **Krustpils novads:** Turpinās un pilnveidojas starpprofesionāļu un starpinstitucionālā sadarbība. Ir manāmi uzlabojusies saikne ar ģimenes ārstiem, policiju, skolu, psihologiem. Pārsvarā sadarbības koordinatori ir sociālie darbinieki.  **Jaunjelgavas novads**: Regulāra sadarbība ar veselības aprūpes sniedzējiem, ģimenes ārstiem, cieša sadarbība ar psihoneiroloģiskajām veselības iestādēm, personu nogādāšana uz ārstēšanos Jelgavā, Daugavpilī, Rīgā. Sadarbība ar NVA palīdzības sniegšanā atkarīgajām personām, nogādājot tās ārstniecības iestādēm, bezmaksas transports uz VDEĀK Daugavpilī, Jēkabpilī.  **Salas novads:** Laba informācijas apmaiņa starp sociālo dienestu, NVO biedriem, ģimenes ārstiem, komunālo pakalpojumu sniedzējiem. Nepieciešamības gadījumā var organizēt speciālistu vienības. Pašvaldības līdzekļi ieguldīti ģimenes ārsta prakses telpu iekārtošanai.  **Jelgavas pilsēta:** 2015.gadā notika sociālo gadījumu risināšana personām ar garīga rakstura traucējumiem, ģimenēm ar bērniem. Bieži vien piesaistīti speciālisti no VSIA “Slimnīca “Ģintermuiža””, lai sniegtu palīdzību, atbalstu un ārsta-psihiatra konsultāciju personām ar atkarībām un personām ar funkcionāliem traucējumiem. Notika stapinstitucionālā sanāksme, kurā piedalījās VSIA “Slimnīca “Ģintermuiža”” administrācijas pārstāvji, JSLP, Motivācijas programmas īstenotaji, VDEĀK Jelgavas filiāles administrācijas pārstāvji, par aktuāliem jautājumiem sociālo pakalpojumu jomā un personu ar funkcionāliem traucējumiem vides novērtēšanu.  Zemgales reģiona 12 pašvaldībās ir izveidotas starp profesionāļu vienības, kas nepieciešamības gadījumā sadarbojas ar ģimenes ārstiem, izglītības iestādēm vai policistiem. Divās pašvaldībās notiek sadarbība arī ar NVA. Pārējos novados situācija nav būtiski mainījusies pret iepriekšējo gadu. | |
| 1.4. | Attīstīt grupu darba formu sociālo pakalpojumu sniegšanā. | Pašvaldības | **Krustpils novads:** 2015.gadā pilnveidota vecāku atbalsta grupas darbība - piesaistīti arvien jauni klienti, pilnveidotas nodarbības, piesaistīts psihologs (pēc vecāku ierosinājuma), atbalsta grupu darbs noslēdzas ar kopīgu dalībnieku izbraukumu - ekskursiju. Turpinās un pilnveidojas bērnu darba un atpūtas nometnes organizēšana un pasākumi tajās.  **Iecavas novads:** 2015.gadā izveidota jauna atbalsta grupa atkarīgām un līdzatkarīgām personām, kā arī personām ar invaliditāti (tajā piedalās 5 personas), atbalsta grupa pusaudžiem (15 personas), iepriekšējos gados izveidotās turpinājušas iesākto darbu.  **Pļaviņu novads:** Uzsāka darbu atbalsta grupa vecākiem, radošās darbnīcas. Vecāki tika izglītoti par bērnu audzināšanu, brīvā laika kopīgu pavadīšanu, kā rezultātā mainījās vecāku attieksme pret bērniem un otrādi. Darbnīcās tika attīstītas prasmes, kuras var pielietoti ikdienā.  **Aizkraukles novads:** Turpinājies iepriekšējos gados uzsāktais darbs – interešu grupas pensionāriem, atbalsta grupas grūtniecēm un jaunajām māmiņām, sociālais dienests organizēja un vadīja divas vecāku izglītojošās grupas, nodarbībās piedalījās 18 vecāki.  **Viesītes novads:** Darbu ir uzsākušas interešu/atbalsta grupas, kurās piedalās bezdarbnieki, personas ar invaliditāti, jaunās māmiņas. Tajās tiek gūta jauna pieredze un zināšanas dažādos grupu interesējošos jautājumos. Nodarbības sastāv no teorētiskās un praktiskās daļas.  **Jelgavas pilsēta:** Izglītojošās grupas nodarbības „Bērna emocionālā audzināšana”; „Brīvprātīgo apmācība” un atbalsts brīvprātīgajiem (nodrošināts profesionāls atbalsts brīvprātīgā darba veikšanā - supervīzijas); „Vecāku loma bērnu audzināšanā”. Atbalsta grupa “Vienīgajiem vecākiem”, „Esam ģimene”. Grupu nodarbības „Sociālo prasmju attīstīšana” – ēdienu gatavošanas nodarbības „Mācamies gatavot paši” un rokdarbu nodarbības „Mācamies veidot paši”. Izglītojošās grupas nodarbības “Iekšējo resursu aktivizēšana”.  Atbalsta un izglītojošās grupas darba meklētajiem” Darbs dara darītāju”. Atbalsta un izglītojošā grupa vecākiem, kuri audzina bērnus ar smagiem funkcionāliem traucējumiem. Atbalsta grupa līdzatkarīgām pieaugušām personām.  Pārējās pašvaldībās situācija attiecība pret iepriekšējo gadu nav būtiski mainījusies. | |
| 1.5. | Pastiprināti attīstīt tādus sociālos pakalpojumus, kas veicina indivīdu (re)integrāciju darba tirgū. | Pašvaldības | 2015. gadā pašvaldības turpina īstenot sadarbības projektus ar NVA, piemēram, ESF projekts “Algotie pagaidu sabiedriskie darbi”, kā arī notiek darbs grupās, lai motivētu iedzīvotājus ārstēties no atkarībām, veicinot vēlmi strādāt. | |
| 1.6. | Katrā pašvaldībā ir nodrošināti mājas aprūpes pakalpojumi | Pašvaldības | Tāpat kā 2014. gadā arī 2015.gadā visās 22 Zemgales reģiona pašvaldībās tiek nodrošināta aprūpe mājas pakalpojuma pieejamība.  **Viesītes novads:** Pakalpojums „Aprūpe mājās” tika uzlabots, nosakot korektākus nosacījumu aprūpētājiem. Paplašināts Aprūpes pakalpojums riska ģimenēm ar bērniem – to saņēma 6 riska ģimenes.  **Aizkraukles novads:** Aprūpes pakalpojums 2015.gadā vidēji mēnesī tika nodrošināts 23 personām. Aprūpes mājās pakalpojuma sniegšanai aprūpētāja pienākumus veikušas 6 aprūpētājas. Lai uzlabotu aprūpētāju prasmes, 2015.gadā sadarbībā ar SIA “Buts” kvalifikācijas kursos piedalījās 4 aprūpētājas, 24 stundu kursi “Sociālās aprūpes pamati”. No 2015.gada sociālais dienests pēc Veselības un darbspēju ekspertīzes ārstu valsts komisijas pieprasījuma veic ikdienā veicamo darbību un vides novērtējumu personām, kuras nosūtītas uz invaliditātes vai darbspēju ekspertīzi. Gada laikā ir veikti 35 novērtējumi.  **Krustpils novads:** Aprūpei mājās tiek maksāts pabalsts personai, kas pati izvēlas aprūpētāju. Aprūpētāju izvēlas pats klients. Lai Sociālais dienests varētu pārbaudīt pakalpojuma kvalitāti, tika izstrādāta veidlapa ,,Pabalsta aprūpei novērtējums’’, kur viedokļus, apmierinātību var izteikt gan klients, gan aprūpētājs.  Pārējās pašvaldībās būtiskas izmaiņas nav bijušas. | |
| 1.7. | Izveidotas patversmes un krīzes centri, katrā pilsētā/pašvaldībā, kur iedzīvotāju skaits pārsniedz 10 000 | Pašvaldības | Nakts patversmes ir Dobeles novadā, Jēkabpils pilsētā un Jelgavas pilsētā.  Krīzes centri ir Rundāles, Jelgavas, Iecavas, Krustpils, Ozolnieku, Salas, Kokneses, Jaunjelgavas un Jēkabpils novados, kā arī Jelgavas un Jēkabpils pilsētā. | |
| 1.8. | Atsevišķu pansionātu izveide personām ar deviantu uzvedību | Plānošanas reģions | Programma kā reģionālo iniciatīvu paredz izveidot ilgstošās institucionālās rehabilitācijas un aprūpes pakalpojumu personām ar deviantu uzvedību 2015.gadā tomēr ņemot vērā kopējo sociālās politikas virzību no aprūpes institūcijās uz sabiedrībā balstītiem pakalpojumiem tiek plānoti pārrobežu sadarbības projekti ar mērķi attīstīt sabiedrībā balstītus pakalpojumus personām ar deviantu uzvedību. Izstrādē ir projekta ideja kuru 2016.gadā plānots sagatavot iesniegšanai Latvijas-Lietuvas-Baltkrievijas pārrobežu sadarbības programmā. | |
| 1.9. | Rehabilitācijas centra izveide personām, kas atbrīvotas no ieslodzījuma | Plānošanas reģions | Rehabilitācijas centra izveide tika plānota 2013.gadā kā reģionāla iniciatīva, kas nav īstenota arī 2015.gadā finanšu resursu pieejamības trūkuma dēļ. Neskatoties uz to, ka šāda centra izveide nav notikusi, deviņās reģiona pašvaldībās šis pakalpojums ir aktuāls, jo tiek piešķirts pabalsts personām, kas atbrīvotas no ieslodzījuma. Nepieciešamības gadījumā tiek veidota sadarbība ar sociālo darbinieku. No saņemtās informācijas varēja secināt, ka 8 pašvaldībās šis pakalpojums nav aktuāls, bet 7 pašvaldības nav sniegušas informāciju. Kopumā var secināt, ka atsevišķa centra izveide reģionā nav aktuāla. | |
| 1.10. | Rehabilitācijas pakalpojuma izveide personām, kas cieš no smagām slimībām | Pašvaldības | Pārsvarā pašvaldības izmanto valsts apmaksātās programmas. Sociālie dienesti sadarbojas ar ārstniecības iestādēm, kuras sniedz šādus pakalpojumus kā Tērvetes SAC, SIA „Aknīstes VSAC”.  Apkopojot saņemto informāciju, par šāda pakalpojuma nepieciešamību ir izteikušās lielākā daļa pašvaldības. Divas no tām nākotnē šāda veida pakalpojumus plāno iesviest savā pašvaldībā. Pašvaldības, kuras savus klientus nespēj nodrošināt ar šo pakalpojumu, to pērk no citām pašvaldībām vai piešķir pabalstu. Ir pašvaldības, kurās šo pakalpojumu nepiedāvā, bet tas ir aktuāls, un kā alternatīvais pakalpojums tiek piedāvāta vispārējā tipa sociālā aprūpe. | |
| 1.11. | Izveidots atelpas brīža pakalpojums reģionā | Pašvaldības, Plānošanas reģions | Atelpas brīža pakalpojuma vietā kā alternatīva tiek piedāvāts darbs darba grupās vecākiem, bērniem vai jebkurai personai, kurai tas ir nepieciešams.  2015.gadā Jelgavas pilsētā izveidots „Atelpas brīža” pakalpojums (īslaicīgs) līdz 5 dienām vasaras laikā 10 bērniem ar smagiem funkcionāliem traucējumiem. Pakalpojums organizēts grupā Zirgu ielā 47A, Jelgavā, Jelgavas bērnu sociālās aprūpes centra telpās. Darbojas speciālistu komanda, lai sniegtu kvalitatīvu sociālo pakalpojumu. Bērniem nodrošināta aprūpe, kā arī iespēja saņemt sociālās rehabilitācijas pakalpojumus – kanisterapiju, mūzikas terapiju un fizioterapiju. Vecāki paši atved bērnus uz pakalpojuma sniegšanas vietu. „Atelpas brīža” pakalpojumu finansē no Jelgavas pilsētas pašvaldības budžeta. „Atelpas brīža” pakalpojums bez izmitināšanas uz 01.08.2015. reģistrēts Labklājības ministrijas Sociālo pakalpojumu sniegšanas reģistrā.  Citās pašvaldībās tiek piešķirti pabalsti, kā arī apmaksātas psihologa konsultācijas. Ir pašvaldības, kas šo pakalpojumu iepērk no citām pašvaldībām. Bet atelpas brīža pakalpojumus Zemgales reģionā var saņemt arīdzan SAC „Tērvete”, Skrīveru SAC „Ziedugravas”, Bikstos bērnu pieskatīšanas istabā „Laimiņa”, kā arī Bērnu klīniskās universitātes slimnīcā „Gaiļezers”. | |
| 1.12. | Izveidots uzticības tālrunis reģionā | Plānošanas reģions | Vienota uzticības telefona izveide programmā bija paredzēta, kā reģionālā iniciatīva, kas ieviešama 2011. gadā. Tomēr finanšu resursu trūkuma dēļ aktivitāte nav ieviesta arī 2015. gadā. Lielākā daļa pašvaldības norādījušas, ka šāda uzticības tālruņa izveide vairs nav aktuāla. | |
| **2.** | **PIEEJAMĪBA** |  |  | |
| 2.1. | Attīstīts mobilo speciālistu tīkls | Pašvaldības | Mobilā aprūpes mājā vienība darbojas Bauskas un Iecavas novados, kā arī Jelgavas pilsētā („drošības poga”).  Daudzas pašvaldības norāda, ka nav nepieciešama mobila speciālistu komanda, jo pašvaldības teritorija nav liela un sociālie pakalpojumi ir pieejami tuvu dzīvesvietai. | |
| 2.2. | Palielināt pakalpojumu sniedzēju mobilitāti, t. sk. starp novadiem. | Pašvaldības | Pašvaldībās sociālo pakalpojumu sniedzēju mobilitāte ir uzlabojusies, jo visas pašvaldības norāda uz to, ka nepieciešamības gadījumā gan speciālistiem, gan klientiem ir pieejams transports, lai varētu nodrošināt pakalpojuma sniegšanu vai saņemšanu. | |
| 2.3. | Nodrošināt visu sociālo pakalpojumu sniedzēju infrastruktūras pieejamību personām ar kustību traucējumiem | Pašvaldības | Aplūkojot pašvaldību sniegto informāciju, var secināt, ka pakalpojumu sniedzēju pieejamība tiek uzlabota katru gadu. Daļā pašvaldību pakalpojumu sniedzēju pieejamība ir pilnīga vai daļēja bet arī pie tā tiek strādāts. Lai nodrošinātu pilnīgu pieejamību tiek ierīkoti lifti un pacēlāji vietās, kur iepriekš tas nebija pieejams.  Joprojām pašvaldībās atšķiras izpratne par vides pieejamības jautājumiem, proti, ir pašvaldības, kas analizē tikai sociālo pakalpojumu objektu vides pieejamību, norādot, ka sociālais dienests ir pieejams cilvēkiem ar kustību traucējumiem, savukārt citās pašvaldībās tiek analizēti arī ielu un citu publisku objektu vides pieejamība (skolas, saieta nami, utt.). | |
| 2.4. | Palielināt pašvaldības atbildību par sociālo pakalpojumu pieejamību, pēc vajadzības nodrošinot transporta iespējas pakalpojuma sniedzējiem vai saņēmējiem | Pašvaldības | Transportu nodrošina visas pašvaldības, gadījumā, ja ir nepieciešams specializētais transports, šo pakalpojumu pašvaldības pērk, ja nespēj nodrošināt pašas. | |
| 2.5. | Palielināta sociālo pakalpojumu pieejamība | Pašvaldības | Pēc pieejamās informācijas var secināt, ka ir palielinājusies sociālo pakalpojumu pieejamība visās Zemgales reģiona pašvaldībās. | |
| 2.6. | Veicināt sociālo pakalpojumu un veselības aprūpes sinerģiju | Pašvaldības | Saskaņā ar saņemto informāciju par 2015.gadu, var secināt, ka teju visās pašvaldībās turpinās sadarbība sociālajam dienestam ar ģimenes ārstiem, kā arī tajās pašvaldībās, kurās bijusi vāja sadarbība, tā tiek stiprināta. Sadarbība notiek ne tikai ar ģimenes ārstiem, bet arī citiem ārstiem speciālistiem, ja tas ir nepieciešams. Sadarbība notiek arīdzan ar medicīnas iestādēm. | |
| 2.7. | Palielinājusies iedzīvotāju informētība par sociālajiem pakalpojumiem | Pašvaldības, Plānošanas reģions | Pēc sniegtās informācijas var secināt, ka informācija pie klientiem galvenokārt nonāk caur pašvaldības mājas lapu, kā arī vietējām avīzēm. Dažās pašvaldībās vēl notiek arī iedzīvotāju sapulces, kuras ietvaros ir iespējams uzzināt jaunāko un aktuālāko informāciju sociālajā jomā. Tāpat informācija tiek publicēta arī reklāmas stendos, un, ja nepieciešams, var arī apmeklēt konsultatīvo vizīti sociālajā dienestā. Daļā pašvaldībām ir izveidotas arī atsevišķas mājas lapas Sociālajiem Dienestiem. Meklējot informāciju par aktuālajiem pakalpojumiem novadu mājaslapās, dažviet ir pieejama sadaļa ar e-pakalpojumiem. | |
| 2.8. | Veicināt iedzīvotāju izpratni par sociālās atstumtības riska grupām | Pašvaldības, Plānošanas reģions | Pēc informācijas var spriest, ka situācija 2015.gadā attiecībā pret 2014.gadu krasi nav mainījusies. Darbs lielākoties notiek ar konkrētām mērķa grupām, palīdzot tām iejusties sabiedrībā.  2015.gadā Plānošanas reģions ir izstrādājis projekta pieteikumu un saņēmis finansiālu atbalstu projektam, kura ietvaros plānotas aktivitātes sabiedrības attieksmes maiņai pret personām ar garīga rakstura traucējumiem, bērniem ar funkcionāliem traucējumiem un bērniem ārpusģimenes aprūpē. Projekta aktivitātes tiks uzsāktas īstenot 2016.gadā un ilgs līdz 2022.gadam. | |
| **3.** | **KVALITĀTES VADĪBA** |  |  | |
| 3.1. | Izstrādāta vienota sociālo pakalpojumu kvalitātes vadības sistēma Zemgales reģionā | Plānošanas reģions | Situācijas izvērtējums par 2015.gadu ir sekojošs: joprojām tiek tikai plānots izstrādāt vienotu sociālo pakalpojumu kvalitātes vadības sistēmu. Lai to sasniegtu plānošanas reģions strādā pie projekta idejas attīstība, kuru plānots iesniegt Latvijas – Lietuvas pārrobežu sadarbības programmā finansējuma saņemšanai 2016. gadā. | |
| 3.2. | Pastiprinātu uzmanību pievērst kvalitātei, sniedzot aprūpi mājās | Pašvaldības | Par kvalitātes izvērtējumu, sniedzot aprūpi mājās, pašvaldības ir sniegušas šādu informāciju: tiek veiktas klientu apsekošanas un apmierinātības izvērtējums, kā arī regulārs sociālā darbinieka izvērtējums. Tiek aptaujāti klienti par pakalpojumu kvalitāti un uzklausīts viņu viedoklis. Tāpat pašvaldības rūpējas, lai notiktu regulāra darbinieku apmācība. | |
| 3.3. | Paaugstināta sociālā darba speciālistu kapacitāte | Pašvaldības | 2015.gadā situācija pret 2014.gadu nav mainījusies. Notiek kvalifikācijas celšanas apmācības, kā arī izglītojošie semināri un kursi. Darbinieku regulāra kvalifikācijas celšana un apmācība ir noteikta ar likumu. Tiek izmantoti arī pieredzes apmaiņas braucieni un informatīvās konferences. | |
| 3.4. | Izveidota supervīzijas sistēma | Pašvaldības | Apkopojot informāciju par supervīziju, var secināt, ka tā tiek realizēta visās novada pašvaldībās atkarībā no pieejamajiem finanšu resursiem. | |
| 3.5. | Iesaistīt (potenciālos) pakalpojumu saņēmējus pakalpojumu plānošanā un kvalitātes novērtēšanā. | Pašvaldības | Pašvaldības pakalpojumu saņēmējus pakalpojumu plānošanā un kvalitātes novērtēšanā iesaistījušas, izstrādājot aptaujas anketas, veicot aptaujas par pakalpojumu pieejamību un kvalitāti. Aptauju un anketu rezultātā tiek noteikts, kā pakalpojumi vēl nepieciešami ieviest, kā arī, ko nepieciešams mainīt jau esošajos pakalpojumus vai to sniegšanas kvalitātē. | |
| **4.** | **EFEKTIVITĀTE** | | | |
| 4.1. | Koncentrēt augsti kvalificētus speciālistus reģiona lielākajos attīstības centros, paredzot lielu šo speciālistu mobilitāti līgumpašvaldību teritorijā | Pašvaldības | | Reģionā ir pieejami šādi speciālisti: psihologi, ergoterapeiti, psihoterapeits, fizioterapeiti, bērnu tiesību aizsardzības speciālisti, taču ne visās pašvaldībās. 8 pašvaldības norāda, ka viņiem nav pieejami augstas kvalifikācijas speciālistu un tie viņiem ir jāpērk. |
| 4.2. | Katra novada teritoriālajā vienībā izveidots sociālo pakalpojumu atbalsta centrs | Pašvaldības | | Lai nodrošinātu šo pakalpojumu, pašvaldības izmanto jau esošos resursus: sociālie dzīvokļi, humānās istabas, dienas centri, dienas telpas u.t.t. Ozolnieku novads šāda centra izveidi plāno pabeigt 2016.gadā. Rundāles novadā ir izveidots Saulaines sociālais centrs. Lielākoties Zemgales pašvaldībās izmanto esošos resursus, lai kompensētu šāda centra neesamību, bet 5 pašvaldības sniedza informāciju, ka viņu teritorijā šo pakalpojumu nesniedz, bet iegādājas no blakus esošajām pašvaldībām. |
| 4.3. | Iespēju robežās izmantot iestāžu reorganizācijas rezultātā izbrīvētās telpas atbalsta centru veidošanai, ņemot vērā personu ar kustību traucējumiem vajadzības. | Pašvaldības | | 9 pašvaldības minēja, ka situācija pret 2014.gadu nav mainījusies un nav reorganizācijas rezultātā izbrīvētās telpas atbalsta centru veidošanai, ņemot vērā personu ar kustību traucējumiem vajadzības. Citos novados telpas, kuras, iespējams, varētu izmantot atrodas tālu no novada centra un novada nomalē, tāpēc nav piemērota atbalsta centra funkcijām. |
| 4.4. | Veicināt pašpalīdzības grupu darbību | Pašvaldības | | Apkopojot saņemto informāciju no pašvaldībām, var secināt, ka 8 pašvaldības nav sniegušas atbildes šī jautājuma jomā, četrās pašvaldībās nav bijušas krasas izmaiņas attiecībā pret 2014.gadu, un vienā pašvaldībā nav pieprasījuma pēc šī pakalpojuma, savukārt divās pašvaldībās nebija veidotas šādas grupas. Pārējās pašvaldības sniegušas informāciju, ka situācija salīdzinot pret 2014.gadu nav mainījusies, jo darbs grupās notiek, ja ne pašā pašvaldībā, tad kādā citā pašvaldībā, bet tādā gadījumā palīdzot ar transportu un nokļūšanu uz pašpalīdzības darba grupas norises vietu. |
| 4.5. | Veicināt pašvaldību sadarbību un rīcības koordināciju sociālo pakalpojumu sniegšanā | Pašvaldības | | Trīs pašvaldības nav sniegušas informāciju, bet pārējās pašvaldības norāda, ka notiek cieša sadarbība ar citām pašvaldībām. Sadarbības lielākoties notiek ar NVO, krīzes centiem, skolām, sociālajām veselības iestādēm un veselības aprūpes iestādēm, gan arī citām organizācijām. |
| **5.** | **NVO** |  | |  |
| 5.1. | Nostiprināta NVO kapacitāte | Pašvaldības | | Aptaujas anketā lielākā daļa pašvaldības norādījušas, ka savā teritorijā esošo NVO kapacitāti stiprina realizējot kopējus projektus vai piešķirot finansējumu NVO projektu īstenošanai. |
| 5.2. | Nevalstiskā sektora līdzdalība klientu vajadzību apzināšanā | Pašvaldības | | 2015. gadā sadarbība notikusi iepriekšējo gadu apjomā un situācija attiecībā pret 2014. gadu nav būtiski mainījusies. Jaunjelgavas novads sadarbībā ar NVO īstenojis projektu ģimeņu izglītošanā. Salas novadā NVO biedri aktīvi iesaistās klientu vajadzību apzināšanā, sniedzot nepieciešamo informāciju sociālajam dienestam (veselības aprūpes jautājumu risināšanā). |
| 5.3. | Nevalstiskā sektora iesaistīšana sociālo pakalpojumu kvalitātes novērtēšanā | Pašvaldības | | Regulāra savstarpēja sadarbība ir izveidojusies Krustpils novadā. Septiņās pašvaldībās šāda sadarbība nav bijusi. Dobeles novada un Jelgavas pilsētas pašvaldības arīdzan regulāri sadarbojas ar NVO kvalitātes novērtēšanā. Pārējās pašvaldībās nav bijušas izmaiņas attiecībā pret iepriekšējo gadu. |
| 5.4. | Nevalstiskā sektora līdzdalība sabiedrības informēšanā | Pašvaldības | | Sadarbība galvenokārt notiek tādā veidā, ka NVO savos pasākumos informē sabiedrību par sociālajiem pakalpojumiem pašvaldībā. Kopumā situācija pret 2014.gadu nav būtiski mainījusies. |
| **6.** | **SADARBĪBA** |  | |  |
| 6.1. | Izveidots sociālo pakalpojumu reģionālā koordinatora amats Zemgales plānošanas reģionā | Plānošanas reģions | | 2015. gadā noorganizētas 3 sociālo pakalpojumu koordinācijas darba grupas, kurās piedalījušies sociālo dienestu deleģētie pārstāvji no visa reģiona, sanāksmēs pārrunāti aktuālākie jautājumu, kā arī gūta pieredze no pašvaldību kolēģiem. Tāpat 2015. gadā sadarbībā ar ES struktūrfondu informācijas centru noorganizēts pieredzes apmaiņas brauciens uz Liepājas pašvaldību, kuras laikā dalībnieki iepazinās ar Liepājas labās prakses piemēriem ES finansējuma apguvē attīstot sociālos pakalpojumus, kā arī sadarbojoties ar NVO sektoru. Sociālo jautājumu speciāliste aktīvi piedalās Labklājības ministrijas pasākumos. Sagatavots un Zemgales plānošanas reģiona attīstības padomē apstiprināts pārskats par Sociālo pakalpojumu attīstības programmas ieviešanu 2014. gadā. Notiek regulāra informācijas apmaiņa ar pašvaldību sociālajiem dienestiem.  Izstrādās un finansējumu saņēmis projekts “Atver sirdi Zemgalē”, kura mērķis ir attīstīt sabiedrībā balstītus pakalpojumus Zemgales reģionā. |
| 6.2. | Veicināt aprūpes mājās pakalpojuma un mājas veselības aprūpes saskaņotu sniegšanu sadarbībā ar primārās veselības aprūpes sniedzējiem. |  | | Četras pašvaldības norādījušas uz to ka sadarbība nenotiek sadarbība ar primārās veselības aprūpes sniedzējiem. Savukārt sešas pašvaldības nav sniegušas informāciju par izmaiņām. Pārējās pašvaldības norādījušas, ka situācija 2015.gadā attiecībā pret 2014.gadu nav mainījusies, jo sadarbība joprojām notiek. Sadarbība lielākoties notiek ar ģimenes ārstiem, slimnīcu un citiem medicīnas iestāžu darbiniekiem. Kopumā izvērtējot situāciju, tā nav būtiski mainījusies. |
| 6.3. | Nodrošināt sociālo pakalpojumu pieejamību aprūpes slimnīcu pacientiem. |  | | Apkopojot saņemto informāciju no pašvaldībām par šo jautājumu, var secināt, ka sešas pašvaldības nav sniegušas informāciju, septiņas pašvaldības šādu pakalpojumu nesniedz, bet Krustpils, Pļaviņu, Viesītes, Salas, Bauskas novads un Jelgavas pilsētas pašvaldība nodrošina šo pakalpojumu nepieciešamības gadījumā. Jelgavas novads šo pakalpojumu pērk, bet plāno nākotnē ieviest arī savā pašvaldībā. Iecavas novads sniedz pabalstu šī pakalpojuma izdevumu segšanai. Kopumā pret iepriekšējo gadu situācija nav būtiski mainījusies. |

**SECINĀJUMI**

Procentuāli var noteikt, ka aptuveni 80 % no plānotajiem uzdevumiem ir izpildīti gan vietējā, gan reģionālajā līmenī. Darba grupā tika izvērtēta uzdevumu izpilde, kā arī iemesli kādēļ uzdevumi nav izpildīti vai izpildīti daļēji un tika secināts, ka galvenais šķērslis plānoto uzdevumu izpildei ir finansējuma trūkums vai nepieejamība.

***Plānotie politikas rezultāti 2015.gada vērtējumā:***

* Ir uzlabojusies sociālo pakalpojumu pieejamība, it īpaši mājas aprūpe lauku teritorijās, taču nevar spriest par kvalitātes uzlabošanos, jo pašvaldībās nav ieviesta kvalitātes vadības sistēmas, tikai dažās pašvaldībās kvalitātes mērījumi tiek dokumentēti un nav veiktas plānotās programmas uzraudzības darbības: sociālo pakalpojumu cenu un izmaksu analīze, sociālo pakalpojumu saņēmēju apmierinātības aptauja, sakarā ar to, ka nebija iespēja algot pilna laika reģionālo koordinatoru.
* Pašvaldībās ir ievērojami attīstījušies alternatīvie sociālie pakalpojumi.
* Daļēji ir uzlabojusies nevalstiskā sektora organizāciju kapacitāte sociālo pakalpojumu jomā, taču ir nepietiekama NVO iesaiste gan pakalpojumu kvalitātes mērīšanā, gan klientu vajadzību apzināšanā, gan informācijas izplatīšanā.
* Ir uzlabojusies iedzīvotāju informētība par sociālajiem pakalpojumiem, taču nav informācijas vai mērījumu, vai ir mainījusies sabiedrības izpratne par sociālās atstumtības riskam pakļautām grupām, jo nekādi ieguldījumi šajā jomā nav veikti.

Lai veiksmīgi īstenotu programmā plānotos uzdevums, turpmāk nepieciešams papildus pievērst uzmanību papildus finansējuma piesaistes iespēju meklēšanai, programmu un fondu izpētei, kā arī sadarbības uzlabošanai ar nevalstisko sektoru.

Izpilddirektors V. VEIPS